stanford-oval/wikipedia huggingface dataset:
כריסטיאן טיילור
ביוגרפיה > 2012 > אלוף אולימפי

באולימפיאדת לונדון (2012) זכה טיילור במדליית זהב בתוצאה של 17.81 מטר, לפני ויל קליי (17.62 מטר) ופבריציו דונאטו מאיטליה (17.48 מטר).
ביוגרפיה > 2013

באליפות העולם באתלטיקה שנערכה במוסקבה, רוסיה 2013 סיים טיילור במקום רביעי בקפיצה משולשת בתוצאה של 17.20 מטר ולא הצליח להגן על תוארו.
ביוגרפיה > 2015 > לראשונה קפיצה מעל 18 מטר

בתחרות שנערכה בדוחא, קטר ב-15 במאי 2015 זכה טיילור במדליית כסף בקפיצה משולשת בשיא אישי חדש של 18.04 מטר (התוצאה הרביעית בטיבה בכל הזמנים), אחרי פדרו פאבלו פיצ'רדו שקבע שיא קובה חדש של 18.06 מטר, תוצאת השנה בעולם והתוצאה השלישית בטיבה בכל הזמנים.
ביוגרפיה > 2015 > התוצאה השנייה בטיבה בעולם

באליפות העולם באתלטיקה שנערכה בבייג'ינג, סין בשנת 2015 זכה טיילור במדליית זהב בקפיצה משולשת בתוצאה השנייה בטיבה בכל הזמנים ובשיא אמריקה חדש של 18.21 מטר, לפני פדרו פאבלו פיצ'רדו (17.60 מטר) ונלסון אבורה מפורטוגל (17.52 מטר).
שיאים אישיים > אצטדיון

ריצת 200 מטר: 20.76 שניות (2011)
ריצת 400 מטר: 45.34 שניות (2009)
קפיצה לרוחק: 8.19 מטר (2010)
קפיצה משולשת: 18.21 מטר (2015), שיא ארצות הברית
שיאים אישיים > אולם

קפיצה לרוחק: 8.02 מטר (2009)
קפיצה משולשת: 17.63 מטר (2012)
לנצ'יה ג'וטה

| --- | --- |

Lancia Triota, שנת 1921
 מאפיינים כלליים
 יצרן:  לנצ'יה
 שנות ייצור:  1915–1935
 יחידות שיוצרו:  7,127
 הרכבה:  איטליה איטליה
 מודל אחריו:  Lancia 3Ro (אנ')
 סיווג:  משאית
 משקל:  כושר מטען: 2.4 טון (דגם "Jota")
 בסיס גלגלים:  3,600 מ"מ (דגם "Jota")  3,000 מ"מ (דגם "Djota")  3,350 מ"מ (דגם "Triota")  3,850 מ"מ (דגם "Tetrajota", דגם "Pentajota corto")  4,310 מ"מ (דגם "Pentajota normale")  5,180 מ"מ (דגם אוטובוס "Esajota")  4,724 מ"מ (דגם "Eptajota normale")  5,025 מ"מ (דגם Eptajota allungato (LWB)")
 מפרט טכני
 מנוע:  4 צילינדרים, 4,940 סמ"ק המפיק 70 כ"ס ב-2,200 סל"ד
 הילוכים:  תמסורת ידנית - 4 מהירויות
 מהירות מרבית:  50-65 קמ"ש
לנצ'יה ג'וטה (באיטלקית: Lancia Jota) הם סדרות משאיות, וסדרת אוטובוסים מתוצרת יצרנית הרכב האיטלקית לנצ'יה, אשר יוצרו בין השנים 1915–1935.
דגמי "לנצ'יה ג'וטה" נבנו במספר תצורות של "בסיס גלגלים" (מ-3,000 מ"מ ועד 5,180 מ"מ).
אוטובוס "Lancia Eptajota" שהוסב למשאית
דגמים "לנצ'יה ג'וטה"

"Jota" - יוצר בין השנים 1915-1920, יוצרו 2,131 יחידות, עבור הצבא המלכותי האיטלקי, לעזור למאמץ המלחמתי במלחמת העולם הראשונה. דגמי "Jota" אשר יוצרו במהלך מלחמת העולם הראשונה, היוו כ-2/3 מכל ייצור כלי הרכב של "לנצ'יה" לתקופה.
"Djota" - יוצר בין השנים 1915-1919, יוצרו 170 יחידות.
"Triota" - יוצר בין השנים 1921-1922, יוצרו 256 יחידות.
"Tetrajota" - יוצר בין השנים 1921-1928, יוצרו 417 יחידות.
"Pentajota normale" - יוצר בין השנים 1924-1929, יוצרו 2,191 יחידות כולל הדגם הקצר.
"Pentajota  corto" - יוצר בין השנים 1924 - 1933.
"Esajota" - אוטובוסים - יוצר בין השנים 1927 - 1935, יוצרו 13 יחידות.
"Eptajota normale" - יוצר בין השנים 1927 - 1935, יוצרו 1,985 יחידות, כולל הדגם הארוך.
"Eptajota allungato (LWB)"  - יוצר בין השנים 1927 - 1935.
ראו גם

לנצ'יה
הערות שוליים

↑  Amatori, Franco; et al. (1992). Storia della Lancia — Impresa Tecnologie Mercati 1906–1969. Milan: Fabbri Editori.
↑  דגמי אוטובוסים "Esajota" tramroma.com/autobusroma/rete_urb/autobus/rotabili
לייטון אוריינט

לייטון אוריינט (באנגלית: Leyton Orient F.C.‎‏) היא קבוצת כדורגל מרובע ווֹלְתַ'אם פוֹרֶסְט שבלונדון, בירת אנגליה, המשחקת בפוטבול ליג הראשונה. הקבוצה הוקמה בשנת 1881 והיא ידועה בכינוי "דה או'אס" (The O's). הקבוצה משחקת באצטדיון בריסביין רוד שבלונדון, אשר מכיל 9,271 מקומות ישיבה.
היסטוריה

הישג השיא של הקבוצה היה הגעה לחצי גמר גביע ה-FA ב-1978 תחת המאמן ג'ימי בלומפילד, שבו הפסידה לארסנל בתוצאה 3-0 (בלומפילד עצמו היה שחקן עבר בארסנל בין השנים 1954-1960). זו הייתה הפעם היחידה עד כה שהיא הגיעה למעמד זה. המועדון היה בקשיים כלכליים רבים לאורך כל שנות קיומו, קשיים אשר גרמו לעליות וירידות ליגה ואף לשינוי שם המועדון. השם הנוכחי נקבע ב-1987 לאחר שהנשיא טוני הוק השתלט על עמדת נשיא המועדון. השם הוא שילוב השמות לייטון ואוריינט והוא הוחלט בעזרת קמפיין שעשו אוהדי הקבוצה, אשר רצו לשמר את השמות ההיסטוריים של המועדון.
בעונת 2013/14 הקבוצה הייתה קרובה לעלות לפוטבול ליג צ'מפיונשיפ אך הפסידה בפנדלים לרות'רהאם בגמר הפלייאוף. בעונת 2015/2016 ירדה הקבוצה לליג 2. בעונת 2016/17 ירדה הקבוצה לראשונה בתולדותיה לקונפרנס נשיונל שהיא הליגה החמישית בטיבה באנגליה והראשונה שנחשבת ללא מקצוענית. לראשונה בהיסטוריה, הקבוצה ירדה מהפוטבול ליג.
בעונת 2018-19 שבה הקבוצה אל הפוטבול ליג השנייה אחרי שנתיים של היעדרות לאחר שהקבוצה סיימה ראשונה בקונפרס נשיונל.
בעונת 2022-2023 זכתה הקבוצה באליפות הליגה הרביעית, והעפילה לליגה השלישית.
סמל הקבוצה

סמל הקבוצה מכיל שני ויוורנים (ייצור מיתולוגי דמוי דרקון) אדומים, כאשר הם עומדים פנים מול פנים, וביניהם כדור כדורגל, וכיתובים בראש הסמל ובתחתיתו. ביחד הם יוצרים את השם המלא של קבוצה - "מועדן כדורגל לייטון אוריינט". צבעי המשחק של הקבוצה הם אדום ולבן.
אזכורים בתקשורת

בשנת 1995 עשה ערוץ 4 באנגליה סרט דוקומנטרי על הקבוצה - "Orient: Club for a Fiver".
ניק לוין, שהיה סגן יו"ר המועדון עד שעזב את התפקיד ב-2009, הורשע בהונאת כספים בין השנים 2005-2009 ונגזרו עליו 13 שנות מאסר.[דרוש מקור]
הערות שוליים

1 2  צור רוזנצוויג, ‏עצוב במזרח לונדון: המסע לתחתית של לייטון אוריינט, באתר דבר העובדים בארץ ישראל, 17 באפריל 2017
| --- | --- |
בקרת זהויות :  LCCN: nr2004020023  VIAF: 130652382   WorldCat (עם VIAF): 130652382 
ערך זה הוא קצרמרבנושא כדורגל אנגלי ובנושא מועדוני כדורגל. אתם מוזמנים לתרום לוויקיפדיה ו.
ליאם מקינטייר

| --- | --- |

 לידה:  8 בפברואר 1982 (בן 42) אדלייד, אוסטרליה 
 מדינה:  אוסטרליה 
 תקופת הפעילות:  מ-2007 
 פרופיל ב-IMDb
 
ליאם ג'יימס מקינטייר (באנגלית: Liam James McIntyre; נולד ב-8 בפברואר 1982) הוא שחקן קולנוע וטלוויזיה אוסטרלי.
קריירה

את הופעת הבכורה שלו בטלוויזיה האמריקנית הוא ערך במיני-סדרה "הפסיפיק". לאחר שהשחקן אנדי ויטפילד אובחן כחולה סרטן, מקינטייר החליף אותו בתפקיד ספרטקוס בסדרת הטלוויזיה "ספרטקוס".
הופעת הבכורה הקולנועית שלו הייתה לצד השחקן קלאן לוץ בסרט "הרקולס: האגדה מתחילה", בתפקיד סוטיריס.
ב-4 במאי 2014 הוא כיכב במותחן ערוץ 7 "The Killing Field".
בשנים 2015–2016 הוא שיחק בסדרת הסרטים "ילדי החלומות" ו-"אלביון: הסוס המכושף", שניהם סרטים עצמאיים. ב-2015 הוא גם כיכב ב-"Unveiled", פיילוט שלא נמכר, וגילם את הנבל התורן, בסדרה "הפלאש".
בשנת 2016 שיחק מקינטייר את הדמות הראשית ג'יי די פיניקס במשחק הווידאו "Gears of War 4".
בינואר 2017 הוא שיחק בתפקיד ג'ייסון אנדרוס ב-"Apple of My Eye". הוא שיחק בסדרת הרשת "קון מן", ואחר כך לוהק לסרט הקולנוע "אבטחה", סרט מותחן פעולה בכיכובם של אנטוניו בנדרס ובן קינגסלי. הוא צילם פיילוט עבור SyFy, שכותרתו "הרדוף" בינואר 2017. לאחר מכן הוא כיכב בדרמה הרפואית האוסטרלית, "Pulse".
בשנת 2021 הוא שיחק בתפקיד ראשי בסרט "לורה מתעוררת לחיים", בהפקת נטפליקס.
חיים אישיים

מקינטייר נולד באדלייד, אוסטרליה. בשנת 2010 החל לצאת עם השחקנית והזמרת ארין חסן. הם התארסו בדצמבר 2012 ונישאו ב-5 בינואר 2014.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | הרקולס: האגדה מתחילה | סוטיריס |  |
| 2017 | אבטחה | ואנס |  |
| 2018 | Suicide Squad: Hell To Pay | ג'ורג' "דיגר" הארקנס / קפטן בומרנג | דיבוב |
| 2019 | See You Soon | ריאן הוקס |  |
| 2020 | ליגת הצדק האפל: מלחמת אפוקליפס | ג'ורג' "דיגר" הארקנס / קפטן בומרנג | דיבוב |
| 2021 | ליגת הצדק: מלחמת העולם השנייה | אקוומן | דיבוב |
| 2021 | לורה מתעוררת לחיים | צ'יפ פינלי |  |
| 2023 | Bring Him to Me | טרוויס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | הפסיפיק | לו | פרק: "איוו ג'ימה" |
| 2010 | שכנים שכנים | בראדלי היוסון | פרק אחד |
| 2010 | Rush | סמל מאט קונור | 2 פרקים |
| 2012–2013 | ספרטקוס | ספרטקוס | 20 פרקים |
| 2014 | The Killing Field | דן ווילד | סרט טלוויזיה |
| 2015–2018 | הפלאש | אשף האוויר | 5 פרקים |
| 2016 | הקוסם מארץ עוץ | ברונלו הקוטל | 2 פרקים |
| 2017 | Pulse | אלי נאדר | 8 פרקים |
| 2018–2020 | מלחמת הכוכבים: התנגדות | מפקד פייר / סנארל / פיראט מספר 1 | דיבוב; 23 פרקים |
| 2020 | איש משפחה | דמויות שונות | דיבוב; 4 פרקים |
| 2021 | הם (אנ') | קלארק וונדל | 10 פרקים |
פילמוגרפיה > משחקי וידאו

| שנה | כותרת | תפקיד |
| --- | --- | --- |
| 2010 | מסע בין כוכבים ברשת | קפטן אנטון שייפר, תת-מפקד קייל, הקנצלר ג'מפוק, קהלס (שיבוט) |
| 2016 | Gears of War 4 | ג'י.די פניקס |
| 2019 | Gears 5 | ג'י.די פניקס |
| 2019 | Star Wars Jedi: Fallen Order | טרון מליכוס |
פילמוגרפיה > סדרת רשת

| שנה | כותרת | תפקיד | הערות |
| --- | --- | --- | --- |
| 2016–2017 | Con Man | גירת' המסוורת | 3 פרקים |
הערות שוליים

↑  "Liam Mcintyre: Liam Mcintyre Is Starz' New Spartacus". Buzz Baba. אורכב מ-המקור ב-23 באפריל 2011. נבדק ב-2 ביוני 2011. {{cite web}}:  (עזרה)
↑  "Liam McIntyre replaces Andy Whitfield on "Spartacus"". Yahoo! News. Reuters. 17 בינואר 2011. אורכב מ-המקור ב-21 בינואר 2011. {{cite news}}:  (עזרה)
↑  Andreeva, Nellie (17 בינואר 2011). "Liam McIntyre Is The New Spartacus, To Succeed Andy Whitfield on Starz Drama". Deadline Hollywood. נבדק ב-29 ביולי 2015. {{cite news}}:  (עזרה)
↑  "'Spartacus' Star Joins Kellan Lutz in 'Hercules 3D' (Exclusive)". The Hollywood Reporter.
↑  "Spartacus star joins Rebecca Gibney drama". TV Tonight.
↑  Byrnes, Holly (30 בנובמבר 2013). "Liam McIntyre happy to put his pants back on for Channel 7 crime series The Killing Field". The Daily Telegraph. Australia. נבדק ב-29 ביולי 2015. {{cite news}}:  (עזרה)
↑  "Liam McIntyre on why he wanted to be JD Fenix in Gears of War 4". Bbc.co.uk. 10 בנובמבר 2016. נבדק ב-3 באפריל 2019. {{cite web}}:  (עזרה)
↑  "Home". If.com.au. נבדק ב-3 באפריל 2019. {{cite web}}:  (עזרה)
↑  "Spartacus Star Liam McIntyre Marries Erin Hasan". E! Online.
↑  "Liam McIntyre Weds Erin Hasan: See the Photos!". People.
| --- | --- |
בקרת זהויות :  BNE: XX5343142  BnF: cb167510025 (data)  GND: 1155971892  ISNI: 0000 0003 8232 3489  LCCN: no2012127119  NKC: xx0222904  NTA: 362956839  SUDOC: 192451790  VIAF: 265241227   WorldCat (עם VIAF): 265241227 
מקינטייר בסופרקון פלורידה 2014
לנצ'יה דיאלוגוס

| --- | --- |

Lancia Dialogos
 מאפיינים כלליים
 יצרן:  לנצ'יה
 שנות ייצור:  1998 (מכונית קונספט)
 הרכבה:  איטליה איטליה
 חברת אם:  פיאט
 סיווג:  מכונית סלון
 אורך:  4,990 מ"מ
 רוחב:  1,950 מ"מ
 גובה:  1,490 מ"מ
 בסיס גלגלים:  3,050 מ"מ
 מפרט טכני
 הילוכים:  תמסורת חצי אוטומטית
 מעצב:  Pietro Camardella ו-"Marco Tencone" (אנ') ממרכז העיצוב של לנצ'יה בניהולו של "Michael Robinson" (אנ')  Flavio Manzoni (אנ') (עיצוב פנים)
לנצ'יה דיאלוגוס
לנצ'יה דיאלוגוס (באיטלקית: Lancia Dialogos) היא מכונית קונספט בתצורה מכונית סלון מהודרת אשר הוצגה על ידי יצרנית הרכב האיטלקית לנצ'יה האיטלקית בשנת 1998.
"לנצ'יה דיאלוגוס"

"לנצ'יה דיאלוגוס" הוצגה לראשונה בסלון המכוניות ("Turin Auto Show"(אנ')) של טורינו בשנת 1998.
סגנון קדמי שנשלט על ידי סורג גדול.
4 דלתות.
4 מושבים.
2 דלתות אחוריות - "דלתות התאבדות" ("Suicide door" (אנ')) (נפתחות בכיוון הפוך לציר התנועה).
היעדר עמודים מרכזיים צדדיים בין הדלתות האחוריות והדלתות הקדמיות (ראו תמונה)
הצירים מורכבים על קשתות הצד הקדמיות של עבודת-הגוף, באותה צורה שבה נבנתה לנצ'יה אורליה בשנות ה-50 של המאה ה-20.
דיפרנציאל ומונע תנועה מתכוונן לשני הסרנים וכן מתלים רב קישוריים ("Multi-link suspension" (אנ')) מתקדמים. המתלה הקדמי משתמש בציר היגוי וירטואלי, כאשר הציר האמור עובר במרכז הגלגלים הקדמיים, התוצאה היא מהמורות או משטחים לא אחידים שלא גורמים לגלגל לרטוט או להסתובב. המתלה האחורי משתמש גם במרכז המגרש הווירטואלי כך שכאשר הרכב רוכב על מכשול, הגלגל נע אחורה כדי להפחית הפרעות המועברות לגוף.
פנסים אדפטיביים לחלוטין המגיבים לתנאי הנהיגה.
בקרת שיוט אדפטיבית.
חיישן תאונה.
שליטה קולית עבור מערכות רבות.
מצלמות חיצוניות.
"לנצ'יה דיאלוגוס" > מאפייני פנים

מפתח אלקטרוני אישי (קרוי: "Ego Card") המאפשר למכונית להסתגל לצרכיו של האדם הקשור לתנוחת מושב, הגדרות בקרת אקלים מרובת אזורים, הגה ודוושת הדוושה, פותח את דלת הנהג אוטומטית עם התקרבות לרכב
המושבים הקדמיים של הדגם מסתובבים ב-90° מעלות כדי לעזור לגישה לתא הנוסעים, וב-180° מעלות ליצירת ספה הפונה למושבים האחוריים.
הגה ולוח מכשירים הממוקם במרכז כדי להקל על הגישה אך שיכולים להחליק משני הצדדים בהתאם לכיוון הנהיגה.
שני מסכים המותאמים בחלק האחורי של המושבים הקדמיים.
ראו גם

לנצ'יה מגגמה
לנצ'יה מדוזה
לנצ'יה סיבילו
הערות שוליים

↑  "לנצ'יה דיאלוגוס" archivioprototipi.it/italia/lancia/dialogos
↑  "לנצ'יה דיאלוגוס" italiaspeed.com/proto_dialogos
↑  "לנצ'יה דיאלוגוס" autointell.com/european_companies/fiat/fiat111112
↑  "לנצ'יה דיאלוגוס" autointell.com/european_companies/fiat
לוסי היקס אנדרסון

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  5 בספטמבר 1886 ואדי, ארצות הברית 
 פטירה:  23 בספטמבר 1954 (בגיל 68) לוס אנג'לס, ארצות הברית 
 שם לידה:  Tobias Lawson 
 מדינה:  ארצות הברית ארצות הברית
 
לוסי היקס אנדרסון (באנגלית: Lucy Hicks Anderson, ‏1886–1954) הייתה אשת חברה ושפית אמריקאית, הידועה בשל פרק חייה בו חייתה באוקסנרד, קליפורניה, בין 1920 ל-1946. היקס היא אחת הטרנסג'נדריות האפריקאיות-אמריקאיות הראשונות המתועדות. ב-1945, היקס נעצרה והועמדה למשפט על עדות שקר, בתואנה ששיקרה לגבי מינה ברישיון הנישואים שלה, ומתחזה לאישה.
ראשית חייה

אנדרסון נולדה בוואדי, קנטקי, בשנת 1886. מגיל צעיר, אנדרסון התעקשה שהיא איננה זכר אלא נקבה, בעידן שהמונח "טרנסג'נדר" עדיין לא הוטבע. לאחר התייעצויות עם רופאים אשר אמרו להוריה פשוט לתת לה לחיות כילדה, אנדרסון בחרה בשם לוסי, והחלה ללכת לבית הספר בשמלות.
המשך חייה

בגיל 15, אנדרסון נשרה מהלימודים, והלכה לעבוד כעוזרת בית. בגיל 20, היא נסעה לקליפורניה, שם פגשה בקלרנס האק, שהיה לבעלה הראשון. השניים נישאו כשאנדרסון הייתה בת 34, והשתקעו באוקסנרד, קליפורניה. הנישואים ארכו תשע שנים, ובזמן זה אנדרסון הצליחה לחסוך מספיק כסף לרכוש בית הארחה, ששימש כמסווה לבית בושת, אשר גם מכר משקאות אלכוהוליים נגד חוקי היובש שהיו אז בתוקף בארצות הברית. אנדרסון כבר הייתה ידועה כמארחת עילית באוקסנרד, ומאוחר יותר, היא השתמשה בקשרים החברתיים שלה כדי להימנע ממאסר רציני כשעמדה לדין. בערב שנעצרה על ידי המשטרה, צ'ארלס דונלון, הבנקאי המוביל של המחוז, מיד שילם את ערבותה. הסיבה שהוא נתן היה שהוא תכנן מסיבת ארוחת ערב גדולה, וחשש ש"האירוע יתפרק אם לוסי תשב במעצר". בשנת 1944, היא נישאה לרובן אנדרסון, חייל שהיה מוצב בלונג איילנד, שבניו יורק.
תביעה פלילית

כשהתגלה ב-1945 שאנדרסון זוהתה בלידתה כזכר, היא הועמדה למשפט על עדות שקר, בטענה שהיא שיקרה לגבי מינה ברישיון הנישואים, והתחזתה לאישה. היא הורשעה, והנישואים בוטלו.
בעוד שקשריה בחברה הגבוהה והונה עזרו לה לחמוק מהאשמות בגין מכירת משקאות חריפים וניהול בית בושת, אף אחד לא בא לעזרתה כשנאלצה להיאבק על עצם קיומם של נישואיה ומשפטה נחשב למשפט הראשון בשורה ארוכה של מאבקים לזכויותיהם של להט"ב לשוויון בפני החוק ולהכרה.
היא צוטטה בהצהרות "אני קוראת תיגר על כל רופא בעולם להוכיח שאני לא אישה" ו"אני חייתי, התלבשתי והתנהגתי בדיוק כמה שאני - אישה". הצהרותיה הנשנות לא שינו את תוצאת המשפט, אך במקום מאסר, היא נידונה לעשר שנות מאסר על תנאי. מאוחר יותר, היא גם הועמדה למשפט על ידי הממשלה הפדרלית על הונאה, שכן קיבלה קצבה בתור אשת חייל בשירות סדיר בעת מלחמה. גם בעלה הראשון ובעלה השני עמדו למשפט, ושלושתם הורשעו ונשלחו לכלא. גם לוסי נשלחה לכלא גברים, שם אסרו עליה ללבוש בגדי נשים.
מותה

לאחר שחרורה מן הכלא, היא ורובן עברו ללוס אנג'לס, שם חיו חיים שלווים עד מותה בשנת 1954.
הערות שוליים

1 2  Hannah,, Jewell,. She caused a riot : 100 unknown women who built cities, sparked revolutions, & massively crushed it. Naperville, Illinois. ISBN 9781492662921. OCLC 1008768117.{{cite book}}:  תחזוקה - ציטוט: extra punctuation (link)
↑  Lewis, Taylor. "Learn the Inspiring True Story of Black Trans Pioneer Lucy Hicks Anderson". Essence.com.
1 2  Harley, Debra A.; Teaster, Pamela B. (2015-08-05). Handbook of LGBT Elders: An Interdisciplinary Approach to Principles, Practices, and Policies (באנגלית). Springer. p. 109. ISBN 9783319036236.
↑  M.D, Eric Yarbrough (2018-03-08). Transgender Mental Health (באנגלית). American Psychiatric Pub. p. 33. ISBN 9781615371136.
↑  Leonard, Kevin. "Anderson, Lucy Hicks [Tobias Lawson] (1886-1954)". The Black Past: Remembered and Reclaimed (באנגלית).
1 2  Riley,, Snorton, C. Black on both sides : a racial history of trans identity. Minneapolis. ISBN 9781452955865. OCLC 1008757426.{{cite book}}:  תחזוקה - ציטוט: extra punctuation (link)
↑  דרור בלילטי, ‏דור המייסדות: 5 טרנסג'נדריות ששינו את ההיסטוריה, באתר ‏מאקו‏, 9 בספטמבר 2016
ליפניק (גמינה וישניובה)

| --- | --- |

 מדינה:  פולין פולין
 פרובינציה:  פולין קטן (פרובינציה) פולין קטן
 מחוז:  מישלניצה
 גמינה:  וישניובה
 גובה:  340 מטרים
 אוכלוסייה:  ‏
  ‑ בכפר:  1,755 (31 במרץ 2021)
 קואורדינטות:  49°47′N 20°4′E﻿ / ﻿49.783°N 20.067°E﻿ / 49.783; 20.067
 אזור זמן:  UTC +1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיליפניק(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיליפניק(למפת פרובינציית פולין קטן רגילה) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהליפניק(למפת פרובינציית פולין קטן מוגדלת) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהליפניק  he tabBackground:;tabBorder:#aaa;defaultTab:0;
 
ליפניק (בפולנית: Lipnik) הוא כפר בגמינה וישניובה, במחוז מישלניצה, בפרובינציית פולין קטן, בדרום פולין.
הכפר ממוקם כ-3 קילומטרים ממערב לווישניובה, 12 קילומטר מדרום-מזרח למישלניצה, ו-33 קילומטר דרומית לבירת הפרובינציה קרקוב.
נכון ל-2008 מונה אוכלוסיית הכפר כ-1,600 נפש.
היסטוריה

פרק זה לוקה בחסר. אנא תרמו לוויקיפדיה ו.
לוסי דרייפוס

| --- | --- |

 לידה:  23 באוגוסט 1869 שאטו, צרפת 
 פטירה:  14 בדצמבר 1945 (בגיל 76) פריז, צרפת 
 שם לידה:  Lucie Hadamard 
 מדינה:  צרפת 
 מקום קבורה:  בית הקברות מונפרנאס 
 בן או בת זוג:  אלפרד דרייפוס 
 
לוסי דרייפוס, תמונה מ-1891
משפחת דרייפוס
לוסי דרייפוס (בצרפתית: Lucie Dreyfus‏; 23 באוגוסט 1869 – 14 בדצמבר 1945) הייתה אשתו של אלפרד דרייפוס. לאחר שבעלה הואשם בריגול על לא עוול בכפו, לוסי הייתה בין ראשי הלוחמים לזיכויו בפרשה שנקראה על שמו וזעזעה את כל צרפת.
ביוגרפיה > תחילת חייה

לוסי נולדה בשם לוסי אדמר (Hadamard) בעיר שאטו ב-23 באוגוסט 1869. משפחת אדמר הייתה משפחה יהודיית עשירה מוצא המשפחה היה מקובלנץ שבגרמניה, אולם בהמשך היא עקרה למץ ואז לבורז'. אביה של לוסי, דוד, היה סוחר יהלומים בבורסה של פריז. היא הייתה בת דודה של המתמטיקאי ז'אק אדמר ובת דודה שנייה של הזמר איב דוטייל. ב-1889 היא הכירה את אלפרד דרייפוס קצין יהודי צעיר בעל עתיד מבטיח. הם התארסו, אולם בהמשך חזר אלפרד לפריז ואילו לוסי נותרה בבורז'. ב-18 בפריז 1891 הם נישאו בנישואים אזרחיים בפריז, ושלושה ימים לאחר מכן הושאו בחתונה יהודית בבית הכנסת דה לה ויקטואר בידי הרב הראשי של צרפת צדוק כהן. הזוג יצא לירח דבש באיטליה ובשווייץ, ובחזור עצרו במילוז - עיר הולדתו של אלפרד שכעת השתייכה לקיסרות הגרמנית. בנם הבכור, פייר-ליאון נולד באותה שנה ושנתיים לאחר מכן נולדה בתם ז'אן. המשפחה התגוררה בפריז, שם עבד אלפרד במיניסטריון המלחמה ונראה שלפניו עתיד מזהיר.
ביוגרפיה > פרשת דרייפוס

ב-15 באוקטובר 1894, נהרסו חיי המשפחה באחת. אלפרד נעצר בעוון ריגול על סמך ראיות קלושות בלבד ונכלא בבית הסוהר שרש-מידי. עוד באותו היום הופיע בבית המשפחה הקצין ארמאן די פאטי דה קלאם. הוא פגש את לוסי ובישר לה על מעצרו של בעלה. הוא ערך חיפוש בבית, והחרים מכתבים אישיים כולל מכתבים שכתבו הזוג דרייפוס זה לזה בתקופת אירוסיהם. פאטי הפחיד את לוסי ואיים עליה, אולם נאסר עליה לספר לאף אחד על מה שקרה, והיא קיבלה רק פתק אחד מבעלה. רק ב-31 באוקטובר כאשר הפרשה כבר דלפה לציבור, הותר לה לספר למשפחה הקרובה, והיא מיהרה ליצור קשר עם אחיו של בעלה מתייה דרייפוס וביקשה ממנו לבוא לפריז. באותו זמן גם הותר לאלפרד לכתוב לה, והוא עשה זאת מדי יום, אולם לא הותר להם להתראות.
ב-19 בדצמבר נפתח משפטו של אלפרד, ושלושה ימים לאחר מכן ניתן גזר הדין. אלפרד נידון לעונש המרבי - שלילת דרגותיו והגליה לאי השדים. ב-2 בינואר 1895 קיבלה לוסי אישור לראותו לראשונה מאז יצא מביתו ב-15 באוקטובר. בפגישה הראשונה הפרידו ביניהם סורגי ברזל. לוסי כתבה יחד עם מפקד הכלא פרדיננד פורצינטי לגנרל סוסייה - המושל הצבאי של פריז, והם ביקשו ממנו אישור לפגישה בתנאים אנושיים יותר. סוסייה הסכים, בתנאי שהפגישות יהיו באחריותו הבלעדית של פורצינטי. פורצינטי אפשר להם להיפגש בחופשיות בלשכה שלו, לשוחח שעות ואף להתחבק. ב-17 בינואר הובא אלפרד למושבת העונשין באיל דה רה. הוא נכלא באי זה במשך חודש, ומדי יום נערך עליו חיפוש. לוסי הגיעה לאי בעקבותיו, והורשתה להיפגש עמו פעמיים בשבוע, כל פעם במשך שעה. ב-21 בפברואר הוא ראה אותה בפעם האחרונה, ואז נלקח לאי השדים. באי השדים, ניתן לאלפרד לכתוב ללוסי, אולם מכתבים ממנה הגיעו אליו לעיתים רחוקות. במכתביהם, עודדו זה את זו ולא אחת הצהיר אלפרד שרק בזכותה הוא נותר בחיים.
מתייה נשאר בפריז ויחד עם לוסי החל במאבק ציבורי עיקש שנמשך כמעט חמש שנים, למען הבאתו של אלפרד למשפט חוזר. לוסי הייתה בין מובילות התנועה הדרייפוסרית, אולם מתוקף מעמד הנשים בתקופתה, את מרבית העבודה ביצע גיסה מתייה. היא עצמה כתבה כמה עתירות בנושא זה אל נשיא צרפת, ונקראה להעיד במהלך משפטו של אמיל זולא (אשר נתבע על הוצאת דיבה בעקבות מאמרו אני מאשים...!). אויביו של בעלה בצבא ניסו לערער אותה על ידי כך שהביאו לה ראיות שכביכול בעלה בגד בה, אולם לוסי נותרה נאמנה לו. ב-1899 הצליחו מאמציהם, ואלפרד הובא למשפט חוזר ברן. עם זאת, לתדהמת כל הנוגעים בדבר, שהיו מודעים לראיות הקלושות כנגד אלפרד, הוא חויב בדין שנית.
גזר הדין התקבל בזעם רב בכל רחבי העולם, וראש הממשלה רנה ולדק-רוסו יחד עם הנשיא אמיל לובה, החליטו שהפתרון היחיד יהיה הענקת חנינה נשיאותית לאלפרד. עם זאת, היה מדובר בהחלטה קשה כיוון שמשמעותה הכרה באשמתו של אלפרד. בשלב זה התפצל מחנה תומכי דרייפוס בין אלו שראו בפרשה עניין אישי, כמו מתייה ולוסי, לבין אלו שראו בה עניין עקרוני וטענו שיש להמשיך ולהילחם עד הסוף. ב-19 בספטמבר חתם הנשיא על חנינה. דרייפוס הוסע לנאנט שם נפגש עם מתייה שלקח אותו להתאחד עם לוסי והילדים שהמתינו באביניון. אחרי ארבע שנים ועשרה חודשים, הוא היה משוחרר. עשרה ימים לאחר מכן, פרסם ז'ורז' קלמנסו מכתב פתוח בעיתון ל'אורור אשר היה מיועד ל"מאדאם דרייפוס". במכתב זה הביע קלמנסו את אכזבתו העמוקה מכך שמשפחת דרייפוס קיבלה את הפשרה ולא התעקשה להילחם עד הסוף כדי שהצדק ייעשה. רק ב-1906 זוכה אלפרד רשמית מכל אשמה, והוא הוחזר לצבא. עם זאת, שנה לאחר מכן הוא נאלץ לפרוש בשל בעיות בריאותיות שנגרמו לו כתוצאה מגלותו באי השדים.
ביוגרפיה > אחריתה

ב-12 ביולי 1935 מת אלפרד מהתקף לב. במהלך מלחמת העולם השנייה היא הסתתרה במנזר בוואלנס מאימת הנאצים תחת השם מאדאם דוטייל. רק אם המנזר ידעה את זהותה האמיתית. היא הצליחה להסתתר עד סוף המלחמה, אולם נכדתה מדלן לוי נתפסה בידי משטרת צרפת של וישי ונשלחה לאושוויץ שם מתה ב-1944. לאחר המלחמה היא חזרה לגור בפריז לזמן קצר, ונפטרה ב-14 בדצמבר 1945. היא נקברה לצד בעלה בבית הקברות מונפרנאס.
ייצוגיה בתרבות

חרף היותה דמות שולית יחסית בפרשה, לוסי מופיעה במרבית הספרים והסרטים שנעשו על פיה. בסרט הגרמני "דרייפוס" מ-1930, גולמה דמותה בידי השחקנית היהודייה-גרמנייה גרטה מוסהיים. שנה לאחר מכן גולמה דמותה בידי ביאטריקס תומפסון בסרט בריטי שנקרא באותו שם. בסרט "חייו של אמיל זולא" היא גולמה בידי גלי סונדגארד. בסרט "אני מאשים" מ-1958 היא גולמה בידי השחקנית השוודית ויוקה לינדפורס. בסרט "קצין ומרגל", היא גולמה בידי סוון סטארוסטה.
הערות שוליים

↑  ז'אן דניס ברדן, פרשת דרייפוס, עם עובד, 2003. עמ' 106.
↑  ז'אן דניס ברדן, פרשת דרייפוס, עם עובד, 2003. עמ' 143-144.
| --- | --- |
בקרת זהויות :  NLI: 987007595053005171  BIBSYS: 6081654  BnF: cb150497881 (data)  GND: 131880446  ISNI: 0000 0001 1471 0394  LCCN: no2005063492  SUDOC: 094121087  VIAF: 39662814   WorldCat (עם VIAF): 39662814
כלכלת בריאות

כלכלת בריאות היא ענף של הכלכלה העוסק בנושאים הקשורים ליעילות, אפקטיביות, יצירת ערך והתנהגות בייצור ובצריכה של מוצרים ושירותי בריאות.
היסטוריה

מאמר של קנת 'ארו משנת 1963, נחשב בעיני רבים למאמר אשר הציג את כלכלת הבריאות כתחום דעת בפני עצמו וסקר את המאפיינים המבדילים בין מוצרי בריאות לבין מוצרים אחרים. מאפיינים אלו, לטענת ארו, כוללים רמה גבוהה של אי ודאות, מידע אסימטרי, חסמי כניסה לשווקים, השפעות חיצוניות וקיומו של צד שלישי (בעיית הסוכן).